b'\n_START_ARTICLE_\nAgripa (astronom)\n_START_SECTION_\n\xc5\xbdivljenje in delo\n_START_PARAGRAPH_\nAgripa je bil Menelajev sodobnik. Edina znana stvar o njem je njegovo opazovanje leta 92, ki ga je navedel Ptolemaj (Almagest, VII, 3). Ptolemaj je zapisal, da je v dvanajstem letu vladanja Domicijana na sedmi dan bitinijskega meseca Metrousa Agripa opazoval okultacijo dela Plejad z najju\xc5\xbenej\xc5\xa1im delom Lune. Cilj Agripovega opazovanja je bilo verjetno preverjanje precesije enakono\xc4\x8dij, ki jo je odkril 222 let pred tem Hiparh._NEWLINE_Morda je deloval v Mali Aziji ali pa celo v Aleksandriji, kot Menelaj.\n_START_SECTION_\nPoimenovanja\n_START_PARAGRAPH_\nPo Agripu se imenuje krater Agripa na Luni.'